|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 05.08.2025** |  |  |
|  |  |  |

**Επιπλέον 2.500 επιδοτούμενες θέσεις στο πρόγραμμα απασχόλησης**

**ανέργων 55+ ετών**

Ξεκινούν αύριο Τετάρτη 6 Αυγούστου και ώρα 13:00, οι αιτήσεις των Δήμων και Περιφερειών για 2.500 νέες θέσεις εργασίας μέσω του προγράμματος απασχόλησης ανέργων ηλικίας 55 ετών και άνω της Δημόσιας Υπηρεσίας Απασχόλησης (ΔΥΠΑ).

Σκοπός του προγράμματος είναι η δημιουργία συνολικά 35.000 νέων θέσεων εργασίας πλήρους απασχόλησης, για την απασχόληση ανέργων ηλικίας 55 ετών έως 67 ετών, καθώς και ανέργων άνω των 67 ετών και έως 74 ετών που δεν έχουν συμπληρώσει τον απαιτούμενο συντάξιμο χρόνο για θεμελίωση συνταξιοδοτικού δικαιώματος.

Για τις 2.500 επιπλέον θέσεις δύνανται να υποβάλουν αίτηση μόνο **οι Δήμοι και οι Περιφέρειες/Περιφερειακές Ενότητες** που δεν υπέβαλαν ηλεκτρονική αίτηση υπαγωγής στο πρόγραμμα επέκτασης των 6.000 θέσεων, σύμφωνα με την με αριθμ. 4461/18-02-2025 (Β’ 676) κοινή υπουργική απόφαση.

Η διάρκεια του προγράμματος είναι 12 μήνες, με δυνατότητα επέκτασης για άλλους 12 μήνες και η μηνιαία επιχορήγηση προς τους φορείς, ανέρχεται στο 75% του μισθού και των ασφαλιστικών εισφορών, έως τα 750 ευρώ μηνιαία.

Μετά την κάλυψη των 32.500 θέσεων που είχαν διατεθεί αρχικά, το πρόγραμμα επεκτείνεται φτάνοντας τις 35.000 θέσεις, σε όλη την επικράτεια. Ο προϋπολογισμός των νέων θέσεων εργασίας ανέρχεται σε 45 εκατ. ευρώ, ενώ συνολικά οι δαπάνες για το πρόγραμμα προβλέπεται να ξεπεράσουν τα 800 εκατ. ευρώ.

Για περισσότερες πληροφορίες, επισκεφτείτε τον ιστότοπο [www.dypa.gov.gr](http://www.dypa.gov.gr/)